《武夷山》
宋代·陈观

邮亭立溪端，上有石鼓字。
回顾溪水中，石鼓安所置。
移舟激清溪，前山郁苍翠。
一曲遽停桡，寻真步幽邃。
洞天阊阖开，殿阁俨神位。
秦汉纪兹山，武夷君所治。
幔亭晏曾孙，遐踪久已秘。
巍巍大王峰，玉女傍立侍。
狮子西东来，昂藏不敢肆。
我本羽衣人，憩迹升真地。
珍重学仙翁，命舟行厨备。
溪山偕侣游，讨论每延迟。
二曲顿清奇，彼美宛临水。
三曲多仙岩，峭峙罕匹类。
倚空架舟函，不腐亦不坠。
小泊三杯石，坐玩逸清思。
石上饮三杯，昔贤同一致。
四曲入云中，繁花方妩媚。
春光耀亭台，灵草渐萌瑞。
崖阴刻字新，往往书故事。
五曲达平林，蔼然千古意。
精舍瞻遗容，丰碑诵遗记。
杏坛相因依，高堂揭仁智。
却令闽越中，居然作洙泗。
雄哉大隐屏，仙掌列其次。
六曲转盼间，仰高发长喟。
七曲著渔家，碧津富投饵。
八曲寂尔过，楼岩无鼓吹。
穷幽造灵峰，玄都矧可暨。
临池数本桃，道士昔手植。
感慨却回舟，烹鲜侑扬觯。
九曲烟霞深，丹庭敞宏庇。
即此非桃源，复何工拟议。
仙客偶谈玄，主人已心醉。
欢言一宿留，醺酣饱熟睡。
晨兴复招邀，具我鸡黍饲。
临行意有余，醇醪馈盈器。
顺溪睇层巅，天游冀愿遂。
扪萝履崎嵚眦。灵飚空中来，
松竹舞仙帔。杖藜还高冈，
夷犹不忍弃。何当濯尘缨，
永兹飘笠寄。归休赋长篇，
聊为斯游识。

作者简介：（1238—13180）宋元间庆元奉化人，字国秀。宋度宗咸淳十年进士，授临安府新城县尉。入元隐居不仕。府州争迎致，率诸生以请业，观一至即谢去。有《窍蚓集》、《嵩里集》。